Að vera vel glerjaður er eitt af lykilatriðum veiðinnar . Góð polaroid gleraugu eru ekki aðeins til varnar afvegaleiddum veiðiflugum , heldur og gefa okkur möguleika á að sjá niður í vatnið . Þeir sem nota styrkt gleraugu geta keypt polaroid clips á venjuleg gleraugu eða veiðigleraugu með styrk . En það er ekki allt fengið með gleraugunum . Ef við látum það eftir okkur að hætta að skima eftir fiskinum sjálfum þá eru nokkrar líkur á því að við komum enn frekar auga á hann . Hljómar svolítið öfugsnúið en við eigum trúlega mun auðveldara með að koma auga á skugga fisksins heldur en hann sjálfan . Skyggnumst niður í vatnið og svo aðeins neðar , leitaðu á botninum að skugga sem hreyfist , eða ekki . Ef fiskurinn tekur snöggan kipp þá fer það ekkert framhjá þér , glampi , skuggi á botninum og þú nærð miði á hann .